Mathys

Ruby Saw

Ruby Saw

Mathys
Sorsok 8.

© Ruby Saw © Book Dreams Kiadó

Minden jog fenntartva!

Szerkesztő: Fáy Linett

Borítóterv: Zsigmond-Bárdos Melinda

Kép forrása: Freepik

Felelős kiadó: Book Dreams Kiadó

Elérhetőségek: +3620/461-0685

info@bookdreams.hu • www.bookdreams.hu

facebook.com/bookdreamskiado

instagram.com/bookdreamskiado

ISBN E-pub: 978-963-586-084-5

ISBN Mobi: 978-963-586-085-2

Book Dreams Kiadó

2022

Tracklist:

Mathys lejátszási listája:

Alan Walker – Faded (Jayden Bloch Bootleg)

David Guetta – Shot Me Down (feat. Skylar Grey)

David Guetta feat. Bebe Rexha & J Balvin – Say My Name

Dynoro & Gigi D-Agostino – In My Mind
Jetta – I'd Love to Change the World (Matstubs Remix)
Steve Aoki x MARNIK – Bella Ciao
VIZE feat. Laniia – Stars
ZwiReK – Odyssey

"Nem voltam én mindig ilyen vicces fiú, de rá kellett jönnöm, hogy a szomorúságnak egyetlen ellenszere van: a nevetés.„

Mathys

– Mondhatnám azt is, hogy minden rendben, de ha így tennék, akkor hazudnék neked.

Ez a mondat élénken él még ma is a fejemben. Ezt akkor mondták, amikor egy idegen helyre, idegenek közé vittek, miután a szüleim lemondtak rólam.

Vakációzni érkeztünk Miamiba, Amszterdamból. Hollandiában születtem, holland voltam, semmi keresnivalóm sem volt Amerikában. Oda tartoztam, de akkor már csak papíron.

Elhagytak.

Amire emlékszem, tekintve, hogy csak négyéves voltam, az az, hogy kinyitom a szemem a szállodai szobában, az ágyon fekve, és hiába szólongatom a szüleimet, senki sem jön oda hozzám. Olyan volt, mint egy rossz álom, sokszor álmodtam ezzel még idősebb koromban is. Ez valószínűleg minden gyerek rémálma, hogy felébred egy jó kis délutáni szundiból, és a szüleit elnyelte a föld.

Valósággá vált. A sírásomra idegenek siettek a segítségemre, akiknek elmondtam, hogy nincs meg anya és apa. A szálloda alkalmazottai visszakeresték a neveket, és akkor látták, hogy a Dekker házaspár kicsekkolt, de a legfontosabb csomagot otthagyták.

Telefon, telefont követett, amire nagysokára elérték a szüleimet, én pedig reménykedtem, vártam a pillanatot, hogy újra velük lehessek.